[{"text_idx": "#000000", "text": "Lemmikul olen mina ja minul on lemmik: performatiivsed to\u0308o\u0308toad ja piknik Kadrioru pargis"}, {"text_idx": "#000001", "text": "4. septembril toimub Kadrioru pargis performatiivne to\u0308o\u0308tubade sari \u201eLemmikul olen mina ja minul on lemmik\u201c, mida viivad la\u0308bi etenduskunstnikud Kro\u0303o\u0303t Juurak ja Alex Bailey (Performances for Pets) koosto\u0308o\u0308s lemmikloomadega. To\u0308o\u0308tubade ko\u0303rval seab end sisse U\u0308le Prahi kollektiiv, kelle juhendamisel toimub piknik a\u0308raviskamisele mo\u0303eldud toiduainetest. Kunstisu\u0308ndmust korraldavad so\u0303pruskuraatorid Triin Metsla ja Madli Ehasalu."}, {"text_idx": "#000002", "text": "Kadrioru pargis toimuvaid to\u0308o\u0308tubasid viivad la\u0308bi etenduskunstnikud Kro\u0303o\u0303t Juurak ja Alex Bailey koosto\u0308o\u0308s lemmikloomadega. Pa\u0308eva jooksul toimub viis to\u0308o\u0308tuba, mille raames hakkavad lemmikud publikule erinevaid oskusi o\u0303petama. Na\u0308iteks, kuidas ja\u0308a\u0308da oma soovile truuks vo\u0303i olla olukorrast so\u0303ltumatult julge. Etenduskunstnikud Juurak ja Bailey on varasemalt rahvusvahelist tuntust kogunud la\u0308bi lemmikloomadele loodud meelelahutuslike etenduste (Performances for Pets). To\u0308o\u0308tubade sarjas \u201eLemmikul olen mina ja minul on lemmik\u201c keskendutakse kaasliikide rollile ta\u0308nases u\u0308hiskonnas."}, {"text_idx": "#000004", "text": "Pargis toimuvad to\u0308o\u0308toad on eelsu\u0308ndmuseks 2023. aastal toimuvale keskkonnateemalisele na\u0308itusele Kadrioru kunstimuuseumis, mille fookus on samuti liikide vahelistel suhetel ja looduskultuuril.\nLemmikloomade igaku\u0308lgse heaolu tagamiseks on to\u0308o\u0308toad korraldatud koosko\u0303las loomaomanikega, kestavad orienteeruvalt 15-45 minutit, so\u0303ltuvalt lemmikute soovist ning mahutavad piiratud hulka inimesi. Registreerimine to\u0308o\u0308tubadesse algab 22. augustil."}]